|  |  |
| --- | --- |
|  ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 4867ounz@vojvodinа.gov.rsjasna.jovanic@vojvodinа.gov.rs |
|  | ČÍSLO: 004074417 2025 09427 001 001 000 001 |  DÁTUM: 10. 10. 2025 |

 Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spoločné financovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV č. 14/15 a 10/17), článku 3 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spoločné financovanie aktivít, programov a projektov národnostných rád národnostných menšín v oblasti základného a stredného vzdelávania (Úradný vestník APV č. 9/16 a 36/17) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2025 (Úradný vestník APV č. 57/24 a 38/25 – opätovná bilancia) pokrajinský sekretariát vzdelávania, predpisov, správy a národnostných menšín – národnostných spoločenstiev vypísal

### SÚBEH

**NA FINANCOVANIE A SPOLOČNÉ FINANCOVANIE AKTIVÍT, PROGRAMOV А PROJEKTOV NÁRODNOSTNÝCH RÁD NÁRODNOSTNÝCH MENŠÍN V OBLASTI ZÁKLADNÉHO A STREDNÉHO VZDELÁVANIA V AP VOJVODINE NA ROK 2025 – DOTOVANIE PRÍPRAVY A VYPRACOVANIA TESTOV A ÚLOH V MENŠINOVÝCH JAZYKOCH**

Súbeh sa vypisuje na financovanie a spoločné financovanie aktivít, programov a projektov národnostných rád národnostných menšín v oblasti rozvoja a zvýšenia kvality základného a stredného vzdelávania v jazykoch/reči národnostných menšín – národnostných spoločenstiev v Autonómnej pokrajine Vojvodine, najmä určených na dotovanie prípravy a vypracovania testov a úloh v menšinových jazykoch, pre súťaže na všetkých úrovniach, od obecnej, cez regionálnu až po republikovú, v organizácii Ministerstva školstva Srbskej republiky.

Súbeh sa vypisuje na celkovú sumu **600 000,00** **dinárov**, ktorá sa rozvrhne:

1. pre aktivity, programy a projekty **v oblasti základného vzdelávania 470 000,00 dinárov** a
2. pre aktivity, programy a projekty **v oblasti stredného vzdelávania 130 000,00 dinárov**.

Právo zúčastniť sa súbehu majú registrované národnostné rady národnostných menšín so sídlom na území Autonómnej pokrajiny Vojvodiny, a to pre aktivity, programy a projekty v oblasti rozvoja a zvýšenia kvality základného a stredného vzdelávania v jazykoch/reči národnostných menšín – národnostných spoločenstiev v Autonómnej pokrajine Vojvodine.

Pri rozoberaní predložených prihlášok na súbeh a rozhodovaní o rozvrhnutí prostriedkov uplatňujú sa nasledujúce kritériá:

1. odpoveď na tému projektu (ciele a aktivity projektu sú v súlade s prioritami súbehu, ciele projektu sú jasné, konkrétne a uskutočniteľné, aktivity sú reálne a adekvátne na dosiahnutie cieľov),
2. vplyv navrhovaného projektu (veľkosť cieľovej skupiny, stupeň zapojenia cieľovej skupiny, ktorej je projekt určený, viditeľnosť projektu, udržateľnosť výsledkov projektu),
3. kompetencie navrhovateľa a predchádzajúce skúsenosti (doterajšie skúsenosti v realizácii projektov, ktoré prispievajú k skvalitneniu výchovno-vzdelávacej práce).

Predložené prihlášky posudzuje komisia, ktorú vymenuje pokrajinský tajomníkvzdelávania, predpisov, správy a národnostných menšín – národnostných spoločenstiev (ďalej: pokrajinský tajomník).

Komisia nebude rozoberať oneskorené a neúplné prihlášky, prihlášky, ktoré nie sú podané oprávnenou osobou, ako ani prihlášky, ktoré nie sú predmetom súbehu.

Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) si vyhradzuje právo požadovať od žiadateľa dodatočnú dokumentáciu a informácie, resp. určiť splnenie dodatočných podmienok na pridelenie finančných prostriedkov.

Prihláška a pripojená dokumentácia sa nevracajú podávateľom.

Rozhodnutie o rozvrhnutí finančných prostriedkov vynáša pokrajinský tajomník na základe návrhu súbehovej komisie.

Rozhodnutie je konečné a proti nemu nemožno vzniesť opravný prostriedok.

Výsledky súbehu sa uverejňujú na stránke sekretariátu, pričom sekretariát nie je povinný zdôvodniť svoje rozhodnutie.

S podávateľmi prihlášok, ktorým sú schválené prostriedky, sekretariát uzavrie zmluvu o financovaní resp. spoločnom financovaní aktivít, na základe ktorej budú prostriedky zaplatené.

**Lehota podávania prihlášok je 23. 10. 2025.**

 Prihlášky sa podávajú výhradne na súbehových formulároch sekretariátu.

 Kompletná súbehová dokumentácia sa môže stiahnuť od **13. 10. 2025** z webovej stránky sekretariátu: [www.puma.vojvodina.gov.rs](http://www.puma.vojvodina.gov.rs).

 Spolu s prihláškou sa povinne podávajú aj kópie nasledujúcich dokumentov:

* potvrdenie o registrovaní národnostnej rady v príslušnom orgáne a
* osvedčenie o daňovom identifikačnom čísle (DIČ).

 Prihlášky musia byť predložené osobne odovzdaním v spisovni pokrajinských správnych orgánov v Novom Sade (budova **Pokrajinskej vlády**) alebo zaslané poštou na adresu:

Pokrajinský sekretariát vzdelávania, predpisov, správy a národnostných menšín – národnostných spoločenstiev

21 000 Nový Sad

Bulvár Mihajla Pupina 16

S OZNAČENÍM:

 **PRE SÚBEH**

**NA FINANCOVANIE A SPOLOČNÉ FINANCOVANIE AKTIVÍT,**

**PROGRAMOV A PROJEKTOV NÁRODNOSTNÝCH RÁD NÁRODNOSTNÝCH MENŠÍN V OBLASTI ZÁKLADNÉHO A STREDNÉHO VZDELÁVANIA – DOTOVANIE PRÍPRAVY A VYPRACOVANIA TESTOV A ÚLOH V MENŠINOVÝCH JAZYKOCH**

 POKRAJINSKÝ TAJOMNÍK

Róbert Ótott